
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2009 M. KOVO 26 D. SPRENDIMO NR. T-107 DALINIO PAKEITIMO
2011 m. gruodžio 20 d. Nr. T-270
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į asociacijos Barzdų seniūnijos bendruomenės centro 2011 m. lapkričio 14 d. prašymą, nusprendžia:


1. Pakeisti iš dalies rajono savivaldybės tarybos 2009 m. kovo 26 d. sprendimo Nr. T-107 „Dėl negyvenamųjų patalpų, esančių Barzduose, Mokyklos g., perdavimo laikinai neatlygintinai valdyti ir naudotis“ 1 punktą ir jį išdėstyti nauja redakcija: 


„1. Perduoti asociacijai Barzdų seniūnijos bendruomenės centrui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu Šakių rajono Griškabūdžio gimnazijos patikėjimo teise valdomas  348,72 kv. m ploto negyvenamąsias patalpas, esančias Barzdų mstl., Mokyklos g. 12 (Nekilnojamojo daikto kadastrinių matavimų byloje Nr. 84/9993 unikalus pastato Nr. 8498-8016-3016, pastatas pažymėtas šifru 1C2/b, patalpų indeksai – 1-38, 1-39, 1-40, 1-41, 1-42, 1-45, 1-47, 1-48), asociacijos Barzdų seniūnijos bendruomenės centro įstatuose šiuo metu numatytoms funkcijoms vykdyti“.


2. Įgalioti rajono Griškabūdžio gimnazijos direktorių sudaryti ir pasirašyti susitarimą dėl rajono savivaldybės turto panaudos sutarties Nr. 1D-17, sudarytos 2009 m. balandžio 6 d., pakeitimo ir perdavimo-priėmimo aktus.

